**Budapest Főváros XI. Kerület Újbuda Önkormányzata Képviselő-testülete**

44/2020. (XI. 11.) önkormányzati rendelete

a veszélyhelyzet ideje alatt kötelező magatartásszabályokról

Budapest Főváros XI. Kerület Újbuda Önkormányzata Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 27. §-ában kapott felhatalmazás alapján, a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 1. § (1) bekezdés b) pontjában előírt feladatkörben eljárva a következőket rendeli el:

**1. §** A Budapest XI. kerület közigazgatási területén lévő közterületen, valamint a közterületnek nem tekinthető, de mindenki számára nyitva álló helyen – a hatodik életévüket be nem töltött gyermekek kivételével – kötelező a szájat és orrot folyamatosan eltakaró orvosi, munkavédelmi, illetve textil vagy más anyagból készült maszk viselése.

**2. §** Az 1. § rendelkezéseit nem kell alkalmazni sporttevékenység végzése, valamint parkokban, illetve zöldterületen történő tartózkodás során.

**3. §** E rendelet előírásainak megtartását Újbuda Közterület-felügyelete, valamint a Magyar Honvédség közreműködésével a rendőrség ellenőrzi. A jogszabálysértés következményeit, a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 22. és 23. §-a szabályozza.

**4. §** Ez a rendelet 2020. november 12. napján lép hatályba, és 2020. december 11. napján hatályát veszti.

|  |  |
| --- | --- |
| **dr. László Imre polgármester** | **Vargáné dr. Kremzner Zsuzsanna jegyző** |